**Molėtų rajono savivaldybės taryba**

**SPRENDIMAS**

**DĖL SAVIVALDYBĖS NEKILNOJAMOJO TURTO IŠNUOMOJIMO VIEŠOJO KONKURSO BŪDU**

2020 m. birželio    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 3 punktu, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 1 dalimi, Molėtų rajono savivaldybės ilgalaikio materialiojo turto viešojo nuomos konkurso ir nuomos be konkurso organizavimo ir vykdymo tvarkos aprašo, patvirtinto Molėtų rajono savivaldybės tarybos 2019 m. lapkričio 27 d. sprendimu Nr. B1-254 „Dėl Molėtų rajono savivaldybės ilgalaikio materialiojo turto viešojo nuomos konkurso ir nuomos be konkurso organizavimo ir vykdymo tvarkos aprašo patvirtinimo”, 3, 8, 9 punktais, atsižvelgdama į Molėtų rajono savivaldybės administracijos direktoriaus 2020 m. birželio 10 d. įsakymą Nr. B6-532 „Dėl Molėtų rajono savivaldybės turto pripažinimo nereikalingu“,

Molėtų rajono savivaldybės taryba n u s p r e n d ž i a:

Išnuomoti viešojo konkurso būdu 5 (penkerių) metų laikotarpiui Molėtų rajono savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą ir savivaldybės veiklai nenaudojamą turtą 51,07 kv. m ploto patalpą (plane pažymėta 1-4) ir 4,44 kv. m ploto bendro naudojimo patalpas (plane pažymėta 1-1, 1-2, R-7, R-10, R-11, R-12; bendrojo naudojimo patalpų plotas 39,66 kv. m) administraciniame pastate (nekilnojamojo turto registro Nr. 90/101928; unikalus numeris 6297-4007-8018; plane pažymėta 1B2p; bendras plotas 455,95 kv. m), esančiame Molėtų r. sav., Balninkų sen., Balninkų mstl., Alaušų g. 21, verstis administracine veikla. Bendras išnuomojamų patalpų plotas 55,51 kv. m. Patalpų įsigijimo vertė 5780,81 Eur, likutinė vertė 2020 m. birželio 1 d. 2983,11 Eur. Pradinė 1 kv. m nuomos kaina 0,15 Eur per mėnesį.

 Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras